Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 17. számú melléklet a 23/2008. (VIII. 8.) PM rendelethez
Paragraph Index: 1259

2. A szakképesítés munkaterületének rövid, jellemző leírása Közreműködik a vállalkozások alapításával, működtetésével kapcsolatos adminisztratív feladatok ellátásában. Elvégzi a bankszámlákkal kapcsolatos teendőket. Ellátja a házipénztárral kapcsolatos feladatokat. Ellátja az adókötelezettséghez kapcsolódó feladatokat. Közreműködik a vállalkozásfinanszírozási feladatokban. Részt vesz a beruházás-, felújítás-, pályázat- és feladat-finanszírozásban. Pénz- és hitelműveletekkel kapcsolatos ügyintézést végez. Könyvelési feladatokat lát el. Értékesítéssel kapcsolatos feladatokat lát el. Pénzügyi és hitelműveletekkel kapcsolatos elszámolásokat végez. Vezeti az analitikus nyilvántartásokat. Elszámolja a termelési költségeket. Közreműködik különféle szabályzatok elkészítésében. Vezeti a pénzforgalmi nyilvántartásokat. A munkavállalók munkaviszonyának létesítésével, megszüntetésével kapcsolatban érvényesíti a Munka Törvénykönyvében foglaltakat. Ellátja a munkaügyi nyilvántartások alapján a bérekkel kapcsolatos adminisztrációt (bérszámfejtés, járulék-nyilvántartás stb.). A rendelkezésre álló statisztikai információk birtokában közreműködik a vállalkozás üzleti terv fejezeteinek elkészítésében. 2008/117. szám

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes